Nr. C 248/26 De Europæiske Fællesskabers Tidende 17. 9. 84 
Udtalelse om forslag til Rådets direktiv om ændring af direktiv 69/169/EØF om harmo­
nisering af lovgivning om fritagelse for omsætningsafgifter og punktafgifter ved indførsel 
i den internationale rejsetrafik C1) 
(84/C 248/14) 
Rådet for De europæiske Fællesskaber besluttede den 13. april 1984 under henvisning 
til EØF-traktatens artikel 100 at anmode om Det økonomiske og sociale Udvalgs udta­
lelse om det nævnte emne. 
Det forberedende arbejde henvistes til Udvalgets afdeling for industri, handel, hånd­
værk og tjenesteydelser, som udpegede Ph. H. Noordwal til ordfører. Afdelingen ved­
tog sin udtalelse den 13. juni 1984. 
Det økonomiske og sociale Udvalg vedtog på sin 218. plenarforsamling, mødet den 
4. juli 1984, med 9 stemmer imod og 3 hverken for eller imod følgende udtalelse: 
Udvalget tilslutter sig Kommissionens forslag om at 
udvide afgiftsfritagelsen for rejsende, der kommer 
fra tredjelande. Det skønner imidlertid den fore­
slåede udvidelse utilstrækkelig og henstiller, at man 
hæver beløbene parallelt med den halvautomatiske 
regulering af afgiftsfritagelsen ved rejser inden for 
EF, som Kommissionen slår til lyd for i sit forslag 
om friværdier og mængder i den internationale rej­
setrafik af 6. april 1983 (6. direktiv). Udvalget gik 
med stort flertal ind for dette forslag i sin udtalelse 
af 25. januar 1984. 
En udvidelse af afgiftsfritagelsen i den internatio­
nale rejsetrafik bør naturligvis finde sted på gensi­
digt grundlag, men det er Udvalgets opfattelse, at 
Kommissionen også bør benytte lejligheden til at 
vise et godt eksempel i retning af at lette den inter­
nationale rejsetrafik og få sat afgiftsfritagelserne i 
vejret specielt i betragtning af, at de fleste euro­
pæiske lande uden for EF samt USA i forvejen ope-
(>) EFT nr. C 102 af 14. 4. 1984, s. 10. rerer med større afgiftsfritagelser end dem, Kom­
missionen nu foreslår. En ensartet afgiftsfritagelse 
for EF-rejsende og rejsende fra tredjelande ville 
endvidere bidrage til at forenkle og begrænse kon­
trollen og formaliteterne ved EF's eksterne og in­
terne grænser. De økonomiske følgevirkninger af 
den foreslåede udvidelse er efter Udvalgets mening 
ganske ubetydelige set i forhold til den samlede han­
del og varestrøm mellem EF og tredjelande. 
Udvalget skal endvidere henlede opmærksomheden 
på den direkte sammenhæng mellem det forelig­
gende forslag og Kommissionens nylige forslag om 
afgiftsfrit salg (7. direktiv), i henhold til hvilket det 
afgiftsfrie salg ved rejser inden for EF beløbsmæs­
sigt ikke må overstige afgiftsfritagelsen for tredjelan­
derejser. I sin udtalelse af 25. januar 1984 fandt 
ØSU imidlertid disse begrænsninger for drastiske og 
gik ind for, at det afgiftsfrie salg ved rejser inden for 
EF bringes på niveau med de i det 6. direktiv fore­
slåede friværdier og -mængder for rejser internt i 
EF. 
Bruxelles, den 4. juli 1984. 
Francis CEYRAC 
Formand for 
Det økonomiske og sociale Udvalg 
17. 9. 84 De Europæiske Fællesskabers Tidende Nr. C 248/27 
BILAG 
til Det økonomiske og sociale Udvalgs udtalelse 
Forkastet ændringsforslag 
Følgende ændringsforslag til afdelingens udtalelse var indgivet i overensstemmelse med forret­
ningsordenen, men blev forkastet af Udvalget under forhandlingerne: 
Teksten til afdelingens udtalelse erstattes af følgende: 
»Udvalget godkender Kommissionens forslag. Det opfordrer endnu en gang Kommissionen til at 
tage de initiativer, der er nødvendige for, at der kan gøres fremskridt inden for alle områder af 
skatte- og afgiftsharmoniseringen.«. 
Begrundelse 
1. Udtalelsen indeholder unøjagtige påstande. Eksempelvis påstanden om, at USA allerede 
»opererer med større afgiftsfritagelser end dem, Kommissionen nu foreslår«. Den samlede frita­
gelse for gaver er på 25 US$, svarende til ca. 30 ECU. 
2. Der fremføres intet argument til støtte for kravet om ophævelse af fællesskabspræferencen. 
Man er derfor nødt til at fastholde en større afgiftsfritagelse mellem medlemsstaterne, idet det 
endelige mål er skatte- og afgiftsharmonisering og ophør af enhver samhandelshindring på EF's 
interne marked. Samhandelsordningen i forhold til tredjelande er helt anderledes. Det er ikke 
seriøst at kræve, at de to ordninger slås sammen, uden at man har foretaget selv den mindste 
vurdering af forslagets konsekvenser. 
3. Nogle medlemsstater vil endnu ikke acceptere den gældende afgiftsfritagelse inden for EF, 
heller ikke for varer, som er afgiftsbelagt i oprindelseslandet. Når man betænker visse grænsefor­
hold (f. eks. forbindelserne mellem Danmark og Sverige, Andorras særlige situation osv.), er det 
tvivlsomt, om samtlige EF-lande vil acceptere, at man indfører en generel sats på 280 ECU for 
afgiftsfrit salg, uden hensyntagen til varernes oprindelse. 
4. Foretager man alligevel en total sidestilling af afgiftsfritagelsen inden for EF og afgiftsfrita­
gelsen for rejsende fra tredjelande, må man forvente, at enhver udvidelse af fritagelsen inden for 
EF vil blive vanskeliggjort, for ikke at sige umuliggjort, hvilket næppe er ønskeligt. 
Afstemningsresultat 
8 stemte for, 55 stemte imod, 8 stemte hverken for eller imod.